وزارت دفاع
چیف آف اسٹاف کمیٹی کے کارگزار صدر کے ذریعے میک گریگر میموریل میڈلز پیش کئے گئے
نئی دہلی:08؍مارچ2022:
چیف آف اسٹاف کمیٹی کے کارگزر سربراہ اور چیف آف آرمی اسٹاف جنرل ایم ایم نروانے، نے چار ایوارڈ یافتگان کو باوقار یو ایس آئی میک گریگر میموریل میڈلز سے سرفراز کیا۔ ان میں ہندوستانی فوج سے دو اور ہندوستانی بحریہ و بری فوج کے ایک ایک نوجوان شامل ہیں۔ انہیں جاسوسی اور کھیلوں میں حوصلہ مند مظاہروں میں اعلیٰ ترین حصولیابیوں کے لئے اس میڈل سے نوازا گیا ہے۔قومی سلامتی اور فوجی امور پر تحقیق اور صلاح و مشورے کےلئے 1870ء میں قائم شدہ ہندوستان کے سب سے قدیم ٹری-سروس تھنک ٹینک یونائیٹیڈ سروس انسٹی ٹیوشن میں ایوارڈ تقریب کا انعقاد کیا گیا تھا۔ اس تقریب میں ہندوستانی فوج کی اعلیٰ شخصیتوں مسلح افواج کے عملے نے حصہ لیا۔
میک گریگر میموریل میڈل کا قیام 3جولائی 1988ء کو میجر جنرل سر چارلس میٹکاف میگ گریگر ، کے سی بی، سی ایس آئی، سی آئی ای، یو ایس آئی کے بانی کی یاد میں عمل میں آیا تھا۔ابتداءمیں یہ میڈل فوجی جاسوسی اور وسط ایشیاء ، افغانستان، تبت اور برما میں برطانوی فوج کی مہموں جیسے کھوج کے سفر کے لئے دیا جاتا ہے۔ آزادی کے بعد حوصلہ مند سرگرمیوں کے لئے بھی یہ ایوارڈ دینے کا فیصلہ لیا گیا ۔ یہ میڈل ہندوستانی مسلح افواج خطہ جاتی فوج اور آسام رائفلز کے برسرکار اور سبکدوش تمام رینکوں کےلئے کھلا ہوا ہے۔
چار ایوارڈ یافتگان کے توسیفی خط کی اہم خصوصیات اس طرح ہیں:
ہندوستانی بحریہ کے سنجے کمار چیف ای2019-2018 کے دوران انہوں نے لا الٹرا 111کلومیٹر میں حصہ لیا، جو اگست 2018 میں کھار ڈنگلا درّے کو عبور کرنے سمیت سب سے مشکل دور تھی۔انہوں نے18 ستمبر کو سولانق اسکائی الٹرا میں بحری ٹیم میں پہلا مقام حاصل کیا اور دسمبر 2018 میں بارہ گھنٹے کے اسٹیڈیم رنن  میں رنر اپ کا مقام حاصل کیا۔ انہوں نے 19 جون کو ہائی 5ہیل ریز  کا فارمیٹ بھی جیتا اور ممبئی –گوا الٹرا ری لے میں اگست 2019 میں نیا انڈیا بک آف ریکارڈ بھی قائم کیا۔
آرمی ایڈونچر نوڈل سینٹر اسکول آف آرٹیلری، دیولالی کے حولدار سنجیو کمار نے 12دسمبر 2018ء کو آٹھ گھنٹے 43منٹ تک اوپر رہ کر پاورڈ ہارنیس ہینگ گلائڈر میں ایک نیا عالمی ریکارڈ قائم کیا۔ یہ ریکارڈ انہوں نے راجستھان میں سورت گڑھ سے باڑ میر تک 465.33کلومیٹر کے فاصلے پر رہ کر قائم کیا۔ ان کی حصولیابی کو انڈیا بک آف ریکارڈز ، لمکا بک آف ریکارڈز اور ایشیا ء بک آف ریکارڈز میں شامل کیا گیا ہے۔ انہوں نے ایسا کرکے 313.13 کلومیٹر کے پچھلے ریکارڈ کو توڑ دیا۔
انڈین ایئرفورس کے ڈائریکٹوریٹ آف ایڈونچر کے ایم ڈبلیو او انشو کمار تیواری کو ہندوستانی مسلح افواج کی ہوائی صلاحیت کا مظاہرہ کرنے کےلئے کھاردنگلا درّے پر پیراشوٹ لینڈنگ کی جانچ کرنے کا کام سونپا گیا تھا۔ اس میں انہوں نے 8اکتوبر 2020ء کو 24000 فٹ سے کامیابی کے ساتھ چھلانگ لگائی ، جس سے عالمی تاریخ میں پہلی بار اس اہم پیراشوٹ سسٹم کی آپریشنل قانونی حیثیت قائم ہوئی۔
پیرا اسپیشل فورس بٹالین میجر اجے کمار سنگھ نے لداخ کے کراکورم سے اترا کھنڈ تک 1660 کلومیٹر طویل اے آر ایم ای ایکس 21کی منصوبہ سازی کی تربیت دی اور کامیابی کےساتھ اس کی قیادت کی۔ اس کے ساتھ ہی موسم سرما کے دوران 119 دنوں کے لئے عظیم ہمالیہ میں 18000فٹ سے اوپر 26 اُوبڑ کھابڑ درّوں کو عبورکیا۔ اس کھوج نے انتہائی بلندی والے علاقوں میں فوجی مہموں کے لئے بہتر سمجھ اور اہلیت کو پیدا کیا۔
آزادی سے قبل ایوارڈ یافتگان کی کہکشاں کے درمیان کیپٹن ایف ای ینگ ہسبینڈ کو تبت میں مہم کےلئے اور میجر جنرل چارلس وِنگیٹ نے برما میں چنڈٹ آپریشن کے کےلئے یہ ایوارڈ وضع کیا گیا تھا۔ آزادی کے بعد میجر زیڈ سی بخشی ، وی آر سی کو فوجی جاسوسی کےلئے 1949ء میں اس باوقار ایوارڈ سے نوازا گیا۔
اس موقع پر خطاب کرتے ہوئے جنرل نروانے نے ہندوستان کی اسٹریٹیجک تہذیب اور مستقبل کے فوجی قائدین کی پیشہ ورانہ تربیت میں اس کے عظیم تعاون کے لئے یو سی آئی کی ستائش کی۔انہوں نے فوجی کھوج اور غیر معمولی حوصلہ مند کھیلوں کی وراثت کو آگے بڑھانے میں یو ایس آئی کے رول کی بھی ستائش کی۔اس کے ساتھ ہی انہوں نے ایوارڈ یافتگان کو ان کی غیر معمولی صلاحیت ، حوصلے اور مضبوط عہد کے لئے مبارکباد دی۔انہوں نے کہا کہ ہندوستانی مسلح افواج غیر معمولی صلاحیتوں سے مالا مال ہے اور ایوارڈ یافتگان کے کارنامے دوسرے لوگوں کو بھی تحریک دیں گے اور ادارے اور ہندوستان کے لئے فخر کا موقع لانے کےلئے ان کی مثالوں پر عمل کرنے کیلئے دوسرے لوگوں کو بھی متحرک کریں گے۔